ลักษณะร้าน : เป็นร้านนม ที่ขายในช่วงเวลาเย็นๆถึงค่ำๆในซอย 101/1 และเป็นร้านที่ได้รับความนิยมมากๆ ในตอนค่ำๆมักจะเห็นวัยรุ่น วัยทำงานมานั่งกินกันเสมอๆ

เล่าตอนที่ไปถึงร้าน : ตอนไปถึงร้านเป็นเวลา 4 ทุ่มกว่าๆ ร้านก็ยังคึกคักไปด้วยผู้คนอยู่ มีคนเข้าออกร้านเรื่อยๆ บริการไม่ค่อยทั่วถึงเท่าไหร่ เพราะทำกันไม่กี่คน
สั่งไปต้องย้ำบ้าง ถึงจะได้ รอไปซอก 10 กว่า 15 นาทีของที่สั่งถึงจะได้ครบ (เห็นคนที่มาทีหลังดันได้ก่อนด้วยเซ็งมาก) ที่ร้านอากาศถ่ายเทดี ไม่ร้อนมาก เพราะเปิดในตอนกลางคืน
(ป.ล. เท่าที่สังเกตในซอยสุขุมวิท 101/1 หรือในละแวกนี้จะไม่ค่อยเห็นร้านนมเลย ทำให้ร้านนี้ขายดีเป็นพิเศษก็ว่าได้)

ที่ตั้งร้าน : ซอยสุขุมวิท 101/1 ก่อนถึงซอยวชิรธรรมสาธิต 23 

เมนูเด่นของร้าน : เครื่องดื่มแบบชงต่างๆ เช่น นม ชา กาแฟ โกโก้ และพวกขนมปังนึ่ง+ปิ้งหน้าต่างๆ
ราคา : เครื่องดื่มจะตกแก้วละ 15-20 บาท ส่วนขนมปังจะอยู่ที่ราวๆ 12-20 บาท

สำหรับในวันนี้ผมสั่ง ชาแอ๊ปเปิ้ล นมเย็น และ ขนมปังเนย-นม-ช๊อคโกแล๊ตมากิน
รสชาติ : ชาแอ๊ปเปิ้ลนั้นชงออกมาได้หวานอ่อนๆกำลังดี ได้รสชาติแอ๊ปเปิ้ลหวานอ่อนๆ ทานได้เรื่อยๆ ไม่เลี่ยนคอ
ส่วนนมเย็นนั้น เป็นรสชาติที่หวานนมอ่อนๆ ไม่เข้มมาก กินใส่กับน้ำแข็งแล้วดูจืดๆ ไม่ได้ติดใจรสชาตินี้ซักเท่าไหร่
และสุดท้ายเป็นขนมปังปิ้งเนย-นม-ช๊อคโกแล๊ต ได้มาแบบเข้มข้นมาก ช๊อคโกแล๊ตของร้านนี้ได้มาแบบ Dark สุดๆ กินแล้วให้รสเข้มข้นไปทางขมมากกว่าหวาน และเมื่อกินแล้วตัวช๊อคจะติดลิ้นและฟันเป็นอย่างมาก และต้องกินน้ำตามเพราะมันข้นมากจริงๆ

สรุปคะแนนตามความคิดเห็นของผม (เต็ม 5 คะแนน)
รสชาติ : 3.5 = รสชาติส่วนตัวแล้ว คิดว่ามีความเป็นเอกลักษณ์เฉพาะตัวในเรื่องของแยมช๊อคโกแล๊ต แต่มันเข้มไปนะผมว่า
บรรยากาศ : 3 = ร้านไม่ได้ตกแต่งอะไรมาก เป็นโต๊ะกางสำหรับนั่งกินเฉยๆ
บริการ 2.5 = บริการช้าและไม่ค่อยทั่วถึงเท่าไหร่
ราคา : 4 = ราคาเมื่อเทียบกับของที่สั่งมา โดยเฉพาะ ขนมปังปิ้งเนย-นม-ช๊อคโกแล๊ต นั้นเรียกได้ว่าโครตคุ้มค่าเลย เพราะมันให้เยอะและข้นมากๆ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 19 / 3 / 56
